Osnovna školo…

Bila si početak našeg školovanja, nekima ujedno i najljepši dio života. Bliži ti se kraj. Našem zajedništvu, druženjima i cijeloj našoj generaciji. Ispisala si nam knjigu kao bajku koja traje već dugih osam godina. Ostao nam je ovaj zadnji list papira. Zadnji list kao oproštaj od tebe i svih nas. Tvoj je dan i mislimo da je pravo vrijeme da ti ovo pružimo kao neku zahvalu prije nego što se oprostimo jedni od drugih. Osam godina, nova prijateljstva koja smo stekli, snovi koji smo zajedno sanjali, sjećanje na zajedništvo i ponosne dane. Ljubav, čežnja za malo pažnje, malo utjehe, ruka prijateljstva. Oprostit ćemo se od svega što smo prošli zajedno: učenje i mučenje, suze i smijeh, usponi i padovi, slaganja i neslaganja. Ne nalazimo više riječi kojima bismo ti opisali ljepotu svih osnovnoškolskih dana što smo proveli zajedno. Priznajemo, nisu nam uvijek cvale ruže, ali pamtit ćemo samo one lijepe dane. Školo naša, ostavljamo ti ovaj list papira. Ostavljamo ti sretne dane, lijepe uspomene i neraskidiva prijateljstva. Bilo nam je predivno, ostati će nezaboravno. Voljeli bismo da postoji repriza svega što smo prošli i pogledati svih osam godina unatrag. U nama će uvijek živjeti želja za povratkom i tim sretnim danima ispunjenih ljubavlju i neizmjernom podrškom naših nastavnika. Kraj je došao, ali mi ćemo ti se iznova vraćati. Školo naša, HVALA TI. Mi ti moramo poći, ali isto tako znamo da ti bolje generacije neće doći. A sada, put novih uspomena, ljudi i vremena.

“Na poljima od snova

Ne pušta se korijenje

Ovo mi je škola

I drugi puta ću pametnije”

 Tvoj 8.C❤